Kiparisas
Kiparisas (lot. Cupressus) – pušūnų (Pinophyta) skyriaus, kiparisinių (Cupressaceae) šeimos plikasėklių medžių gentis. Savaime paplitę daugiausia šiaurės pusrutulio šiltojo klimato srityse – Šiaurės Amerikos, Azijos, Afrikos žemynuose. Kiparisų gentyje žemi, vidutiniai ir labai aukšti, nuo 5 iki 95 m aukščio visžaliai krūmai ir medžiai. 2023 m. gegužės mėn. buvo aptiktas 102,3 m aukščio himalajinių kiparisų (Cupressus torulosa) rūšies individas. Spygliai minkšti, paplokšti, žvynelių pavidalo. Kankorėžiai 8-40 mm ilgio, sferiški arba kiaušiniški. Kiparisai yra dekoratyvūs, nuo seno naudojami sodų, alėjų, kapinių, parkų apželdinimui. Stambiausia ir aukščiausia gentyje rūšis – butaninis kiparisas, augantis rytų Himalajų regione.